Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17047

2. Megjegyzés: A rövidített engedély kifejezést gyakran megelőzhetik a következő — "gurulási", "felszállási", "indulási", "útvonal", "megközelítési" vagy "leszállási" — szavak, amelyek a repülés azon szakaszát jelzik, amelyre az engedély vonatkozik. Légiforgalmi mozgó szolgálat — Aeronautical mobile service (RR S1.33) Légiforgalmi állomások és légijármű állomások illetve légijármű állomások közötti mozgó-szolgálat, amelyek közé tartozhatnak mentőtutajok is. A szolgálathoz sorolhatók továbbá a kijelölt segélykérő és kényszerhelyzeti frekvenciákon üzemelő kényszerhelyzeti helyzetjeladó állomások is. 2007/70/II. szám Légiforgalmi szolgálat — Air traffic service Különböző, repüléstájékoztató, riasztó, tanácsadó és légiforgalmi irányító (körzeti irányító, közelkörzeti irányító vagy repülőtéri irányító) szolgálatokat magába foglaló gyűjtőfogalom. Légiforgalmi szolgálati egység — Air traffic services unit Különböző, légiforgalmi irányító egységet, repüléstájékoztató központot vagy a légiforgalmi szolgálatok bejelentő irodáját magába foglaló gyűjtőfogalom. Légiforgalmi szolgálati légterek — Air traffic services airspace Meghatározott kiterjedésű, az ABC betűivel azonosított légterek, amelyeken belül adott típusú repülések üzemelhetnek és amelyek számára légiforgalmi szolgálatokat, valamint üzemeltetési előírásokat jelöltek ki. Megjegyzés: Az A — G osztályokba tartozó légiforgalmi szolgálati légterek a 2.6 pontban találhatók. Légiforgalmi szolgálati útvonal — ATS route A légiforgalmi szolgálatok biztosítására, a forgalom áramlásának megfelelő szabályozására kijelölt repülési útvonal.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes